25
Belidaade Haasaya
1 Shuha dere as Belidaadey
hizgi zaarides;
2 «Maataynne yashshateththi Xoossassa;
bollan ba haarizason salon
saroteth medhdhana.
3 Iza wottadarata tiripateththi
qoodettanawu dandayzee?
Xoossa poo7oy izas
poo7isonttaadey oonee?
4 Asi Xoossa sinththan
waani xillo gidi
beettanawu dandayzee?
Asho may7ida medheta gididi
waani geesh gidanawu
dandayzee?
5 Hekko Xoossa sinththan aginaykka
muqqa booth gidenna;
xoolinttetikka iza sinththan
geeshshata gidettenna.
6 Musanne guxune gidada hayqqiza asi
hessafekka ay mala iita!»